

**Република Србија**

**ОСНОВНО ЈАВНО ТУЖИЛАШТВО**

**Владичин Хан**

**ПРОГРАМ РАДА**

**ОСНОВНОГ ЈАВНОГ ТУЖИЛАШТВА У**

**ВЛАДИЧИНОМ ХАНУ**

**ЗА 2025. ГОДИНУ**

**Владичин Хан, октобар 2024.**



**Република Србија**

ОСНОВНО ЈАВНО ТУЖИЛАШТВО

А бр.1956/24

Дана 22.10.2024. год.

Владичин Хан

ДН/

На основу чл. 38 и 39 Закона о јавном тужилкаштву и члана 28 Правилника о управи у јавним тужилаштвима, а након обављене консултације свих носиоца јавнотужилачке функције, у складу са чл. 29 и 30 наведеног Правилника, доносим:

**ПРОГРАМ РАДА**

**ОСНОВНОГ ЈАВНОГ ТУЖИЛАШТВА У**

**ВЛАДИЧИНОМ ХАНУ ЗА 2025.годину**

Програм рада Основног јавног тужилаштва у Владичином Хану за 2025.годину обухвата послове и задатке које ово тужилаштво треба да изврши у оквиру своје уставне и законске надлежности, како би се обезбедило законито и ефикасно остваривање функције јавног тужилаштва у целини.

НАЗИВ И СЕДИШТЕ ОРГАНА

Основно јавно тужилаштво у Владичином Хану је смештено у згради Судске јединице Основног суда у Сурдулици, ул. Светосавска број 1.

Радно време тужилаштва: од 7:30-15:30 часова

Контакт телефон: 017/471 414, факс: 017/471 474

СТВАРНА И МЕСНА НАДЛЕЖНОСТ

Основно јавно тужилаштво у Владичином Хану поступа у првостепеним предметима пред Основним судом у Сурдулици.

ОСТАЛЕ НАДЛЕЖНОСТИ

Остале надлежности Основног јавног тужилаштва утврђени су законом и подзаконским актима.

Програмом је предвиђен и начин организовања, односно распоред послова за реализацију Програма из надлежности Основног јавног тужилаштва, односно одређени су носиоци за извршавање послова према унутрашњој организацији утврђеној Правилником о унутрашњој организацији и систематизацији радних места у Основном јавном тужилаштву у Владичином Хану.

Програм је конципиран тако да обезбеди доследно спровођење Програма рада Врховног јавног тужилаштва, Апелационог јавног тужилаштва у Нишу и Вишег јавног тужилаштва у Врању.

I

**ОРГАНИЗАЦИЈА И РАСПОРЕД ПОСЛОВА У ОСНОВНОМ ЈАВНОМ ТУЖИЛАШТВУ НА РЕАЛИЗАЦИЈИ ПРОГРАМА**

На реализацију послова утврђених овим Програмом ангажоваће се главни јавни тужилац, јавни тужиоци, самостални саветници и остали запослени.

Законом о седиштима и подручјима судова и јавних тужилаштав, установљено је Основно јавно тужилаштво у Владичином Хану за подручје Основног суда у Сурдулици са судском јединицом у Владичином Хану. Тужилаштво је месно надлежно за поступање на подручјима општина Сурдулица, Владичин Хан и Босилеград.

Одлуком о броју заменика за подручје ОЈТ Владичин Хан систематизована су 3 места јавног тужиоца и два су попуњена.

Место главног јавног тужиоца је попуњено дана 01.01.2016.године постављењем Драгана Николића, који је поново изабран за главног јавног тужиоца децембра 2021.године.

Послове јавног тужиоца обављају: Љиљана Петровић и Мирјана Вукоичић Јовић.

Главни јавни тужилац поред послова који су законом стављени у његову искључиву надлежност, организује рад Основног јавног тужилаштва на реализацији овог Програма, врши надзор над радом јавних тужилаца и осталих запослених у тужилаштву, стара се да се планирани послови и задаци успешно и благовремено реализују, одређује послове који се мимо планираних послова у току године имају извршити и носиоце њихове реализације, врши измене и допуне овог Правилника.

Послове Главног јавног тужиоца, у његовој одсутности или спречености за рад, вршиће јавни тужилац Љиљана Петровић**,** који ће радити и друге послове које на њега пренесе тужилац.

**ПОСТУПАЊЕ ПО ПРЕДМЕТИМА**

Обраду предмета из надлежности Основног јавног тужилаштва у Владичином Хану током 2025. године, радиће сви јавни тужиоци и Главни јавни тужилац.

Обавеза је да се по предметима ажурно и благовремено поступа.

Носиоци јавнотужилачке функције поступаће по предметима током 2025. године по распореду за 2025. Годину.

**II**

**РАД НА ДРУГИМ ЈАВНОТУЖИЛАЧКИМ ПОСЛОВИМА И ПРЕДМЕТИМА**

У управи Основног јавног тужилаштва обављаће се послови везани за остваривање дужност јавног тужиоца, послови везани за остваривање протоколарних обавеза Основног јавног тужиоца, послови везани за организацију путовања и састанака на којима учествује тужилац или заменик кога он одреди, остваривање оперативних закључака, послови везани за односе са јавношћу и грађанима, припрему материјала за обавештавање јавности о стању криминалитета, координирани рад са тужилштвима исте и више надлежности, са полицијским станицама Сурдулица, Владичин Хан и Босилеград, остваривање сарадње да Основним судом у Сурдулици и осталим државним органима.

Такође, реализоваће се примена обавезних упутстава и инструкција за поступања, као за друга питања од значаја за рад јавног тужилаштва, по налогу Тужиоца.

Основно јавно тужилаштво овлашћено је да од Вишег јавног тужилаштва или преко непосредно вишег, затражи разјашњење правних и других питања, као и давање упутстава о поступању у појединим предметима.

Пријем странака вршиће Главни јавни тужилац четвртком од 12-14 часова или јавни тужилац који је обрађивач предмета, а по могућству и осталим радним данима.

Рад по представкама и притужбама грађана- поступаће главни јавни тужилац.

Пријем кривичних пријава на записнику вршиће дежурни јавни тужилац а по одобрењу дежурног јавног тужиоца или Главног јавног тужиоца и стручни сарадник.

Јавни тужилац Мирјана Вукоичић Јовић је именовано лице овлашћено за пријем информацијама и вођења поступка у вези са узбуњивањем.

Јавни тужилац Мирјана Вукоичић Јовић је именовано лице овлашћено за поступање по захтевима за приступ информацијама од јавног значаја, а у случају спречености Главни јавни тужилац.

Послове техничког секретара обављаће Трајковић Кристина.

Послове финансија Данијела Бранковић

Послове возача Савић Андреја.

**III**

**ОРГАНИЗАЦИОНИ, НОРМАТИВНИ И ИНСТРУКТИВНИ ПОСЛОВИ**

Према захтевима Апелационог и Врховног јавног тужилаштва, Основно јавно тужилаштво ће у сарадњи са Вишим јавним тужилаштвом, узети активно учешће у припреми законских и других прописа из области организације и рада правосудних органа, положаја и статуса носилаца функција и запослених у правосудним органима, и других прописа који се достављају на мишљење јавном тужилаштву.

Израда предлога Програма рада Основног јавног тужилаштва у Владичином Хану за 2025. годину.

**Рок:** 1.11 2024. године

**Носилац посла**: Главни јавни тужилац

Праћење кадровске оспособљености и ефикасности организовања Основног јавног тужилаштва.

**Рок:** Стални

**Носилац посла:** главни јавни тужилац

Установљавање ажурне и потпуне евиденције о носиоцима јавнотужилачке функције на подручју Основног јавног тужилаштва.

**Рок:** Стални

**Носилац посла:** Главни јавни тужилац

Праћење и евидентирање рада носиоца јавнотужилачке функције ради оцењивања њиховог рада.

**Рок:** Стални.

**Носиоци посла:** Главни јавни тужилац.

**IV**

**АНАЛИТИЧКО – ИНФОРМАТИВНИ ПОСЛОВИ**

Праћење стања и кретања криминалитета и његових појавних облика у 2025. години и израђивање статистичких извештаја о раду, Основно јавно тужилаштво ће вршити у складу са садржином и динамиком условљеном захтевима Врховног, Апелационог и Вишег јавног тужилаштва у Врању.

**Носилац посла:** Славица Јовановић

**Контролише:** главни јавни тужилац

Анализа стања и кретања криминалитета и појединих њихових облика у 2025. години, и оцена рада јавног тужилаштва на његовом сузбијању и заштити уставности и законитости.

Материја ће обухватати следеће области:

Рад јавног тужилаштва у 2025. години у борби против криминалитета и заштити уставности и законитости.

**Носилац посла:** Главни јавни тужилац

Анализа стања криминалитета у 2024. години и појединих појавних облика.

**Носилац посла:** главни јавни тужилац, јавни тужилац ОЈТ Љиљана Петровић

Одржавање састанака за насиље у породици

**Носилац посла:** јавни тужилац ОЈТ Љиљана Петровић

Кривична дела против привреде.

**Носилац посла:** јавни тужилац Митјана Вукоичић Јовић

Кривична дела против живота и тела, са посебним освртом на друга тешка кривична дела са елементом насиља.

**Носилац посла:** јавни тужилац Љиљана Петровић

Примена чл.283. и чл.284. ЗКП.

**Носилац посла:** главни јавни тужилац

Кривично дело насиље у породици из чл.194. КЗ.

**Носилац посла:** јавни тужилац Љиљана Петровић

Казнена политика као фактор борбе против криминалитета.

**Носилац посла:** главни јавни тужилац

Рад јавног тужилаштва у грађанској и управној материји у 2024. години.

**Носилац посла:** јавни тужилац Мирјана Вукоичић Јовић

**Рок**: Рок за израду статистичких извештаја за 2024. Годину јануар.2025. година по одлуци надређеног тужилаштва.

Рок за израду текстуалног годишњег извештаја за 2024.годину јануар.2025.год.

**V**

**ПОСТУПАЊЕ ПО ПРИТУЖБАМА ГРАЂАНА**

Представке и притужбе на рад јавних тужилаца или запосленог у том тужилаштву, подносе се Главном јавном тужиоцу, који по њима поступа.

Притужбе и представке на рад Главног јавног тужиоца у Владичином Хану, достављаће се Вишем јавном тужиоцу у Врању.

Пријем странака и грађана, врши главни јавни тужилац,сваког четвртка у времену од 12 до 14 часова, према Одлуци о пријему, а у случају спречености странке прима јавни тужилац којег одреди главни јавни тужилац.

Давање обавештења грађанима на основу података из уписника врши уписничар, уз писану сагласност главног тужиоца или јавног тужиоца који обрађује предмет.

**VI**

**ПРАЋЕЊЕ И ПРИМЕНА ОБАВЕЗНИХ УПУТСТАВА И КРЕТАЊА КРИМИНАЛИТЕТА И ПОЈЕДИНИХ ЊЕГОВИХ ОБЛИКА У 2025. ГОДИНИ**

1. Праћење,спровођење и примену издатих обавезних упутстава Врховног јавног тужиоца, Апелационог јавног тужиоца, Вишег јавног тужиоца и упутстава овог тужиоца.

**Рок:** Стални

**Носилац посла:** главни јавни тужилац

1. Пратити дневну штампу и публикацију.

**Рок:** Стални

**Носилац посла:** Административно технички секретар и Главни јавни тужилац

1. Пратити кривична дела са елементима насиља посебно кривичног дела насиље у породици.

**Рок:** Стални

**Носилац посла:** јавни тужилац Љиљана Петровић

1. Пратити примену опортунитета

**Рок:** Стални

**Носилац посла:** тужилачки сарадник и главни јавни тужилац

1. Пратити кривична дела учињених на штету новинара

**Рок:** Стални

**Носилац посла:** јавни тужилац Љиљана Петровић и главни јавни тужилац

1. Кривична рехабилитација

**Рок**:Стални

**Носилац посла**: Виши тужилачки сарадник и сарадник

1. Праћење тешких кривичних дела

**Рок:**Стални

**Носилац посла**: главни јавни тужилац

Основно јавно тужилаштво је дужно да ВЈТ у Врању, АЈТ у Нишу и ВЈТ у Београду доставља благовремено потребне извештаје, а посебно из следећих области:

* Кривична дела учињена на штету новинара и адвоката
* Примена опортунитеа
* Примена СК и КЕО
* Прдмете из уписника НПТ
* Казнена политика
* Убијање и злостављање животиња
* Праћење предмета који се односе на акцизне производе
* Предмети по пријавама узбуњивача
* Извештаје за кривична дела насиље у породици из чл. 194 КЗ и др.

**VII**

**ОДНОС ОСНОВНОГ ЈАВНОГ ТУЖИЛАШТВА ПРЕМА ЈАВНОСТИ**

**И САРАДЊА СА ДРУГИМ ОРГАНИМА**

Основно јавно тужилаштво обавештава јавност о стању криминалитета и другим појавама које запази у раду, увек када за то постоји потреба или када се оцени да је то целисходно.

Основно јавно тужилаштво обавештава јавност о ствари у којој поступа, када за то постоји интересовање јавности и ако то не штети интересима поступка.

Обавештавање јавности врши се на начин који неће довести до одавања тајних података.

Приликом обавештавања јавности мора се водити рачуна о интересима морала јавног поретка, националне безбедности, заштити малолетних лица, приватног живота и националним осећањима.

Обавештавање ће се вршити на начин који неће довести до одавања тајних података.

Потпарол јавног тужилаштва дужан је да пре обавештења јавности обави консултацију са јавним тужиоцем и замеником јавног тужиоца о чијем предмету се информација пружа.

У оквиру спровођења Комуникационе стратегије, у сарадњи са ВЈТ у Врању организоваће се конференција за медије и издаваће се саопштења према значају грађана и медија за одређену активност тужилаштва.

Носилац посла: Главни јавни тужилац

**VIII**

**ОБРАДА ЈАВНОТУЖИЛАЧКЕ И СУДСКЕ ПРАКСЕ**

Основно јавно тужилаштво прати и обрађује јавнотужилачку и судску праксу о спорним правним питањима и у складу са тим учествује и сачињавању билтена, који се доставља Вишем и Апелационом јавном тужилаштву.

Билтен израђиваће једном годишње уколико буде материјала самостално или са ВЈТ у Врању.

**Носиоци посла:** главни јавни тужилац и јавни тужиоци

**IX**

**САВЕТОВАЊА, СЕМИНАРИ И САСТАНЦИ**

- Учествовати на састанцима у организацији Врховног јавног тужиоца, Апелационог јавног тужиоца и Вишег јавног тужиоца.

- Присуство на састанцима са Вишим јавним тужиоцем на којима претресати текућу проблематику из рада јавног тужилаштва.

- Организовати састанке са представницима институција: Полицијском управом, Полицијским станицама, Пореском управом, републичким инспекцијама представницим Основног суда, Прекршајног суда у Врању и других.

- Одржаваће се састанци са Центрима за социјални рад у оквиру закључених Протокола о сарадњи у заштити жртава насиља у породици, као и конференције случаја.

- Одржаваће се седнице Колегијума у складу са Правилником о управи у јавним тужилаштвима.

- Сви тужиоци и сарадници су дужни да узму учешће у обавезним обукама које организује Правосудна академија и ВЈТ у Београду и др.

Учеснике на појединим састанцима, саветовањима и конгресима одредиће главни јавни тужилац.

**X**

**ПЛАН ИНТЕГРИТЕТА**

У складу са чл. 60 Закона о агенцији за борбу против корупције ( сл гласник РС бр. 97/08,53/10,66/11-одлука УС, 67/13-одлука УС,112/13-аутентично тумачење и 8/15-одлука УС), надзор над спровођењем плана интегритета вршиће јавни тужилац, који ће и похађати обуке за обављање тог посла у складу са планом и програмом Агенције за борбу против корупције.

**ГЛАВНИ ЈАВНИ ТУЖИЛАЦ**

**Драган Николић**



**Република Србија**

**ОСНОВНО ЈАВНО ТУЖИЛАШТВО**

**А.бр. 1956/24**

**22.10.2024. године**

**ВЛАДИЧИН ХАН**

На основу чл.30. Правилника о управи у јавном тужилаштву, доносим:

**ПЛАН РАДА У ОЈТ У ВЛАДИЧИНОМ ХАНУ**

**ЗА 2025. ГОДИНУ**

Овим распоредом послова одређују се носиоци послова у Основном јавном тужилаштву у Владичином Хану и њихова обавеза према појединим областима и за одређене послове:

**КРИВИЧНО ОДЕЉЕЊЕ**

* **кривични предмети**

По предметима који се заводе у уписнике: КТ, КТИ, КТО, КТР, КЕО, СК и КТН, поступаће:

1. Љиљана Петровић– јавни тужилац;
2. Мирјана Вукиоичић Јовић – јавни тужилац

Основни јавни тужилац Драган Николић поступаће у КТ, КТИ, КТО, КТР, КТР 1, КЕО,СК, П,ПОВ,А, СТР ПОВ, ИНТ идр.

Предмете ће у писарници оснивати и заводити уписничар Славица Јовановић и лице које буде ангажовано по уговору на одређено радно време.

Предмете додељивати у раду и по редоследу који одреди главни јавни тужилац.

1. **Предмети из уписника КТ, КТР и КТН**

Предмети у раду додељиваће се према редоследу пријема и то тако што ће Главни јавни тужилац дужити предмете под бројевима: 0,9, јавни тужилац Љиљана Петровић под бројевима 2,5,6,8 , а јавни тужилац Мирјана вукоичић Јовић под бројевима 1,3,4,7, до избора новог јавног тужиоца. Када разлози спречености и оптерећености захтевају, главни јавни тужилац може одступити од овако утврђеног начина доделе.

Предмете из времена дежурства ван радног времена и увиђаја обрађиваће дежурни јавни тужилац који је предузимао радњу и руководио предистражним активностима, осим ако главни јавни тужилац не одлучи другачије.

Сваки јавни тужилац и дактилограф – записничар раде на предмету из свог дежурства и након истека дежурста.

У случају дужег одсуства дактилогртафа, на захтев јавног тужиоца извршиће се расподела рада са постојећим бројем дактилографа.

**2. Предмети из уписника ГТ**

Поступаће главни јавни тужилац и јавни тужиоцуи по распореду за предмете из уписника КТ.

По предметима који се заводе у уписницима Стр. пов, Пов, А, П, ПИ,Ин поступаће главни јавни тужилац.

Предмете ће заводити и обрађивати административно-технички секретар.

Сви предмети у раду примаће се и враћати писарници искључиво преко Доставне интерне књиге.

**4.** **Послови дежурства – приправност ван радног времена**

Послови дежурства у оквиру вршења истражне функције ван радног времена обављају јавни тужиоци уз ажурно вођење интерне књиге дежурства.

На крају сваког месеца сачињаваће се Распоред дежурства и достављаће се Полицијским станицама, Основном суду и другим органима.

Стално дежуран Главни јавни тужилаца у Владичином Хану.

Главни јавни тужилац у Владичином Хану, обављаће увид у примљену и излазну пошту, а у случају одсустности јавни тужилац Љиљана Петровић.

**Послови тужилачких помоћника и приправника**

Тужилачки помоћник обавља све послове које му повери јавни тужилац у Владичином Хану.

Јавни тужиоци у току месеца могу тужилачком помоћнику дати у рад предмете, уз контролу главног јавног тужиоца.

Обавеза је главног јавног тужиоца и јавних тужилаца да контролишу предмете које је обрадио тужилачки помоћник.

Тужилачки помоћник у обради предмета може се консултовати искључиво са јавним тужиоцем чији предмет обрађује, као и са главним јавним тужиоцем те водити евиденцију предузетих радњи и обртађених предмета.

Тужилачки помоћник је дужан да води евиденцију задужених и обрађених предмета.

Приправник се обучава према програму рада за обуку приправника, обрађује предмете под надзором главног јавног тужиоца (или одређеног ментора) и дужан је да води евиденцију обрађених предмета.

Распоред послова тужилачких помоћника и приправника одређује јавни тужилац .

Дактилографи су дужни да поступе по сваком налогу носиоца јавнотужилачке функције, да сређују списе предмета у складу са Правилником о управи у јавним тужилаштвима и упуствима које изда главни јавни тужилац.

Уписничар, административно технички секретар и возач обављаће све послове из описа према усвојеној систематизацији радних места, као и послове које повери главни јавни тужилац.

**План рада примењиваће се од 01.01.2025. године.**

ГЛАВНИ ЈАВНИ ТУЖИЛАЦ

Драган Николић